Document ID: 32005D0435

KOMISSION PÄÄTÖS,
tehty 9 päivänä kesäkuuta 2005,
Pisum sativum, Vicia faba ja Linum usitatissimum -lajien sellaisten siementen tilapäisestä kaupan pitämisestä, jotka eivät täytä neuvoston direktiivien 66/401/ETY ja 2002/57/EY vaatimuksia
(tiedoksiannettu numerolla K(2005) 1692)
(ETA:n kannalta merkityksellinen teksti)
(2005/435/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 17 artiklan 1 kohdan,
ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (2) ja erityisesti sen 21 artiklan 1 kohdan,
sekä katsoo seuraavaa:
(1)
Suomessa ei ole saatavilla sen tarpeisiin nähden riittävästi kansallisiin sääoloihin soveltuvia peltoherneen (Pisum sativa), härkäpavun (Vicia faba) ja pellavan (Linum usitatissimum) siemeniä, jotka täyttävät direktiivien 66/401/ETY tai 2002/57/EY vaatimukset itävyyden osalta.
(2)
Näiden lajien siementen kysyntää ei ole mahdollista kattaa tyydyttävästi sellaisilla muista jäsenvaltioista tai kolmansista maista tuotavilla siemenillä, jotka täyttävät kaikki direktiiveissä 66/401/ETY ja 2002/57/EY säädetyt vaatimukset.
(3)
Näin ollen olisi sallittava väljemmät vaatimukset täyttävien näiden lajien siementen kaupan pitäminen Suomessa 31 päivään toukokuuta 2005 asti.
(4)
Lisäksi tällaisten siementen - riippumatta siitä, onko ne korjattu jäsenvaltiossa vai kolmansissa maissa siemenviljelmillä tehtyjen viljelystarkastusten vastaavuudesta ja kolmansissa maissa tuotettujen siementen vastaavuudesta 16 päivänä joulukuuta 2002 tehdyn neuvoston päätöksen 2003/17/EY (3) kattamassa kolmannessa maassa - kaupan pitäminen olisi sallittava muissa jäsenvaltioissa, jotka pystyvät toimittamaan Suomelle näiden lajien siemeniä.
(5)
Suomen olisi toimittava koordinoijana, jotta voidaan varmistaa, että tämän päätöksen nojalla sallittu kokonaismäärä ei ylitä tässä päätöksessä vahvistettua enimmäismäärää.
(6)
Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Sallitaan tämän päätöksen liitteessä vahvistetuin edellytyksin peltoherneen (Pisum sativa) ja härkäpavun (Vicia faba) siementen, jotka eivät täytä direktiivissä 66/401/ETY vahvistettuja vähimmäisvaatimuksia itävyyden osalta, kaupan pitäminen yhteisössä 31 päivään toukokuuta 2005 asti, jos seuraavat vaatimukset täyttyvät:
a)
itävyys täyttää vähintään tämän päätöksen liitteessä asetetut vaatimukset;
b)
virallisessa etiketissä on ilmoitettava direktiivin 66/401/ETY 2 artiklan 1 kohdan Ca alakohdan d alakohdan ja 2 artiklan 1 kohdan Cb alakohdan d alakohdan mukaisesti tehdyssä virallisessa tarkastuksessa varmistettu itävyys;
c)
siemenet on saatettava ensimmäisen kerran markkinoille tämän päätöksen 3 artiklan mukaisesti.
2 artikla
Sallitaan tämän päätöksen liitteessä vahvistetuin edellytyksin pellavan (Linum usitatissimum) siementen, jotka eivät täytä direktiivissä 2002/57/EY vahvistettuja vähimmäisvaatimuksia itävyyden osalta, kaupan pitäminen yhteisössä 31 päivään toukokuuta 2005 asti, jos seuraavat vaatimukset täyttyvät:
a)
itävyys täyttää vähintään tämän päätöksen liitteessä asetetut vaatimukset;
b)
virallisessa etiketissä on ilmoitettava direktiivin 2002/57/EY 2 artiklan 1 kohdan f alakohdan iv alakohdan ja 2 artiklan 1 kohdan g alakohdan iv alakohdan mukaisesti tehdyssä virallisessa tarkastuksessa varmistettu itävyys;
c)
siemenet on saatettava ensimmäisen kerran markkinoille tämän päätöksen 3 artiklan mukaisesti.
3 artikla
Siementoimittajan, joka haluaa saattaa 1 ja 2 artiklassa tarkoitettuja siemeniä markkinoille, on osoitettava lupahakemus sille jäsenvaltiolle, johon kyseinen toimittaja on sijoittautunut tai jossa se harjoittaa tuontia.
Kyseisen jäsenvaltion on annettava toimittajalle lupa saattaa siemenet markkinoille, paitsi jos
a)
sillä on riittävä syy epäillä, ettei toimittaja pysty saattamaan markkinoille sitä määrää siemeniä, jota varten se on hakenut lupaa; tai
b)
siementen, joiden kaupan pitäminen sallitaan kyseisen poikkeuksen nojalla, kokonaismäärä ylittää liitteessä vahvistetun enimmäismäärän.
4 artikla
Jäsenvaltioiden on annettava toisilleen tämän päätöksen soveltamiseksi tarvittavaa hallinnollista apua.
Päätöksen 1 ja 2 artiklan osalta koordinoijana toimii Suomi, jotta voidaan varmistaa, ettei sallittu kokonaismäärä ylitä liitteessä vahvistettuja enimmäismääriä.
Kun jäsenvaltio saa 3 artiklan mukaisen lupahakemuksen, sen on välittömästi ilmoitettava koordinoivalle jäsenvaltiolle määrä, jota hakemus koskee. Koordinoivan jäsenvaltion on välittömästi ilmoitettava ilmoituksen tehneelle jäsenvaltiolle, ylittyisikö enimmäismäärä, jos lupa myönnettäisiin.
5 artikla
Jäsenvaltioiden on ilmoitettava viipymättä komissiolle ja muille jäsenvaltioille tämän päätöksen mukaisesti kaupan pitämistä koskevan luvan saaneiden siementen määrät.
6 artikla
Tämä päätös on osoitettu kaikille jäsenvaltioille.
Tehty Brysselissä 9 päivänä kesäkuuta 2005.

Labels: 17
3
6
18
15